TV7 JERUUSALEMMA UUDISED
Eetris on Jeruusalemma Uudised. Tere õhtust!
Tänases saates keskendume eelmisel pühapäeval toimunud
Pariisi rahukonverentsi lõpptulemusele.
Kohtumise lõppdeklaratsioonis tõdeti,
et kahe riigi lahendus on ainus toimiv lahendus
Lähis-Ida rahu saavutamiseks Iisraeli ja palestiinlaste vahel.
Kohtumisel kiideti heaks
ka ÜRO Julgeolekunõukogu 23.12.2016 resolutsioon nr 2334,
kus kuulutati illegaalseks Iisraeli asundused
nii Läänekalda C-alal kui Ida-Jeruusalemmas.
Kohtumise eel tegid palestiinlased ennenägematut lobby-tööd.
Selle pearõhuks polnud niivõrd kohtumise lõpptulemus
kui just Jeruusalemma küsimus.
Sest palestiinlaste aladel on käinud tuline ja kasvav debatt
USA tulevase presidendi Donald Trumpi kavatsuse teemal
kolida USA saatkond Tel Avivist Jeruusalemma.
Nii Mahmoud Abbas kui kogu Palestiina omavalitsuse PO juhtkond
on ähvardanud ennenägematu verevalamisega,
kui USA teostab saatkonna osas oma rumalad kavatsused.
Enne Pariisi kohtumist oli PO president Abbas
saatnud kõigile kohtumisel osalevatele riikidele kirja,
kus ta õhutas neid takistama
USA saatkonna kolimiskavatsusi.
Pariisi konverentsil puudutati ka antud küsimust.
Selle tõstatas taas Prantsusmaa.
Nende välisministri pressiavalduse teatel
on USA kavatsus kolida saatkond Tel Avivist Jeruusalemma
äärmiselt provokatiivne ja omab tõsiseid tagajärgi.
Ta mainis ka, et see teema pole esil esimest korda,
kuid seni pole ükski USA president vastavat otsust ellu viinud.
Seda teemat võib vaadelda ka teistsugusest vaatevinklist,
mida ei saa ignoreerida.
USA Kongress kiitis juba 1995. a,
pärast Oslo 2 lepingut heaks seaduse,
mille järgi USA suursaatkond peab asuma Jeruusalemmas,
Iisraeli pealinnas.
Seaduses on ka paragrahv, mille järgi saatkonna ehitamist
tuleb alustada kuue kuu vältel pärast seaduse jõustumist.
See toimus 1995. a.
Iga president võib siiski omal äranägemisel
selle otsuse täidesaatmist kuue kuu võrra edasi lükata.
Ta ei pea selle üle kellegagi nõu pidama,
kuid seda tuleb teha iga poole aasta tagant.
Vastasel juhul peab ta täitma seadust,
mis määrab saatkonna asukohaks Jeruusalemma.
Kõik järgnevad USA presidendid, sh Bill Clinton, George W. Bush
ja Barack Obama on selle otsuse igal aastal kaks korda teinud.
Hetkel võimul olev president Obama tegi seda viimati detsembris,
nii et järgmisena peab otsuse tegema Donald Trump.
Kui ta ei otsusta saatkonda kolida hiljemalt 2017. a juunis,
tähendab see, et USA peab alustama samme saatkonna ehitamiseks.
Samuti tähendab see, et USA tunnustab Jeruusalemma ametlikult
Iisraeli jagamatuks pealinnaks.
Juunis möödub ka 50 aastat
Jeruusalemma vabanemisest Jordaania okupatsiooni alt.
Pariisi kohtumisel otustati ka muud.
Lõppdeklaratsiooni pandi USA survel ka avaldus, kus mõisteti hukka
araabiamaades ja palestiinlaste aladel käiv pidev Iisraeli-vastane kihutustöö
nii terrorismi kui õpetuse vormis ja nõuti selle lõpetamist.
USA välisminister John Kerry oli helistanud Pariisi kohtumise ajal
Iisraeli peaministrile Benjamin Netanyahule ja kinnitanud,
et USA ei luba vastu võtta ühtki Iisraeli-vastast resolutsiooni.
Ta viitas sellega
eelmisel teisipäeval toimunud ÜRO Julgeolekunõukogu istungile,
kui seal oleks esitatud vastavaid resolutsioonikavandeid.
Lõpetuseks kinnitas Kerry Netanyahule,
et USA mõistab täielikult Iisraeli ajaloolisi ja usulisi sidemeid
nii linna kui selle pühapaikadega.
USA pole neid kunagi küsitavaks muutnud, väitis ta.
Sellega viitas ta UNESCO ja ÜRO Peaassamblee mullustele otsustele,
kus hakati ajalugu ümber kirjutama.
USA hoidis Pariisi konverentsi lõppavalduses ära ka sõnastuse,
kus Jeruusalemm oleks nimetatud okupeeritud linnaks.
Palestiina omavalitsus mõistis kohtumise lõppavalduse hukka,
väites, et see on liialt Iisraeli-meelne.
Sellega raskendati tulevast rahu edendamist.
Samale järeldusel jõudis ka Suurbritannia peaminister,
kes teatas, et nad ei näe kohtumisel erilisi võimalusi rahu saavutamiseks.
Lõpptulemus ei vastanud ootustele.
Donald Trump andis konverentsi järel kahele ajalehele intervjuu,
kus ta rääkis oma kavatsustest nii Iraani kui Jeruusalemma suhtes.
Tema sõnul oli ajalooline tuumaleping Iraaniga viga
ja ta võtab selle osas midagi ette. Ka Jeruusalemma osas ütles ta,
et aeg näitab, millal selleks sobiv aeg on.
See on tänaseks kõik. Palvetage Jeruusalemma rahu eest!
Sest see, kes Iisraeli valvab, ei tuku ega uinu.
Tõlge: Monika Jaaguri
TV7 Eesti tööd saab toetada helistades 900 1777 (kõne hind 7 eur)
või pangaülekandega järgmistele arvelduskontodele
Swedbank EE052200221048388411 SEB EE441010220109461019
Saaja: Taevas TV7
Lisainfo www.tv7.ee või tv7@tv7.ee
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.